Na temelju članka 10. stavka 3. Zakona o trgovini (Narodne novine 87/08, 96/08, 116/08, 76/09, 114/11, 68/13 i 30/14), članka 14. stavka 1. Zakona o ugostiteljskoj djelatnosti (Narodne novine 85/15 i 121/16 ), članka 41. točke 2. Statuta Grada Zagreba (Službeni glasnik Grada Zagreba 23/16) i članka 36. Odluke o komunalnom redu (Službeni glasnik Grada Zagreba 3/14, 16/14, 22/14, 25/15 i 6/17) Gradska skupština Grada Zagreba, na \_\_\_\_ sjednici, \_\_\_\_\_\_\_\_\_\_2017 ., donijela je

**ODLUKU**

**o izmjeni i dopuni Odluke o mjestima za trgovinu na malo izvan prodavaonica i tržnica i mjestima za ugostiteljsku djelatnost izvan tržnica koje se obavljaju u kioscima**

**Članak 1.**

U Odluci o mjestima za trgovinu na malo izvan prodavaonica i tržnica i mjestima za ugostiteljsku djelatnost izvan tržnica koje se obavljaju u kioscima (Službeni glasnik Grada Zagreba 21/14) u članku 2. u tabelarnom prikazu **4. GRADSKA ČETVRT MAKSIMIR** iza retka s brojem lokacije 33. dodaje se redak s brojem lokacije 34. koji glasi:

|  |  |  |  |  |
| --- | --- | --- | --- | --- |
| 34. | Bijenička k.č.br. 1848 k.o. Maksimirnasuprot Bijeničke ceste 92a | - | 1 | * ugostiteljske usluge
 |

 **Članak 2.**

Članak 4. mijenja se i glasi:

„Na lokacijama utvrđenim člancima 2. i 3. ove odluke, ovisno o namjeni, mogu se postavljati tipski kiosci do 15 m2.“

 **Članak 3.**

Ova odluka stupa na snagu osmoga dana od dana objave u Službenom glasniku Grada Zagreba.

KLASA:

URBROJ:

Zagreb,

 **Predsjednik**

 **Gradske skupštine**

 **dr.sc. Andrija Mikulić**